钦定古今图书集成/明伦汇编/氏族典/第165卷 > 《廖用贤尚友录》 > 安忠
## 钦定古今图书集成/明伦汇编/氏族典/第165卷 > 《廖用贤尚友录》 > 安忠

按《宋史安忠传》：“忠，河南洛阳人。祖叔千，仕晋，累任方
镇，以太子太师致仕。父延韬，左清道率府率。忠形质
魁岸，不知书，才通姓名而已。事太宗藩邸殆二十年。
太宗即位，授东头供奉官，掌弓箭库，迁内弓箭库副
使，西京作坊使，掌翰林司、内衣库，提点医官院，掌屯
兵于雄州，擢东上阁门使。端拱元年，移护高阳关屯”
兵。二年，徙知寿州，逾月，移贝州。淳化四年，判左金吾
卫仗。王宾出知扬州，以忠代为左龙武军大将军。忠
泣请诸卫将军列在朝外，不得迎左右，愿复旧职。上
从其请。俄复东上阁门使，充淮南诸州兵马钤辖。至
道三年，以病求归，至泗州卒，年六十四。天禧元年，录
其孙惟庆为殿直。